佢又指出，2021年將會進行中期檢討。同日晚上，香港電視娛樂表示歡迎香港政府發出免費電視牌照，同時期望香港政府可以加快處理頻譜分配決定，畀香港電視娛樂能夠使用廣播頻譜。此外，香港電視娛樂承諾喺開台10年投資27億港元，包括喺首6年投資近14億港元、喺一年內提供一條每日24小時綜合粵語頻道、喺兩年內提供一條每日16小時綜合英語頻道，亦都宣佈已經成立擁有3億港元嘅基金，用作發展同購買香港製作節目，包括電視劇集、綜藝節目、清談節目同紀錄片等等。